CELEX: 32010R1070
Language: fi
Date: 2010-11-22 00:00:00
Title: Komission asetus (EU) N:o 1070/2010, annettu 22 päivänä marraskuuta 2010 , direktiivin 2008/38/EY muuttamisesta lisäämällä käyttötarkoitusten luetteloon erityisenä ravitsemuksellisena tarkoituksena nivelten aineenvaihdunnan tukeminen koirien ja kissojen nivelrikon yhteydessä  ETA:n kannalta merkityksellinen teksti

23.11.2010   
            
            
               FI
            
            
               Euroopan unionin virallinen lehti
            
            
               L 306/42
            
         KOMISSION ASETUS (EU) N:o 1070/2010,
   annettu 22 päivänä marraskuuta 2010,
   direktiivin 2008/38/EY muuttamisesta lisäämällä käyttötarkoitusten luetteloon erityisenä ravitsemuksellisena tarkoituksena nivelten aineenvaihdunnan tukeminen koirien ja kissojen nivelrikon yhteydessä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehun markkinoille saattamisesta ja käytöstä, Euroopan parlamentin ja neuvoston asetuksen (EY) N:o 1831/2003 muuttamisesta sekä neuvoston direktiivin 79/373/ETY, komission direktiivin 80/511/ETY, neuvoston direktiivien 82/471/ETY, 83/228/ETY, 93/74/ETY, 93/113/EY ja 96/25/EY ja komission päätöksen 2004/217/EY kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 767/2009 (1) ja erityisesti sen 10 artiklan 5 kohdan,
   sekä katsoo seuraavaa:
   
               (1)
            
            
               Komissio vastaanotti asetuksen (EY) N:o 767/2009 10 artiklan mukaisesti hakemuksen, jossa pyydettiin lisäämään koirien ja kissojen osalta erityinen ravitsemuksellinen tarkoitus ”nivelten toiminnan tukeminen nivelrikon yhteydessä” erityisravinnoksi tarkoitettujen rehujen käyttötarkoitusten luetteloon, joka annetaan erityisravinnoksi tarkoitettujen rehujen käyttötarkoitusten luettelosta 5 päivänä maaliskuuta 2008 annetun komission direktiivin 2008/38/EY (2) liitteessä I olevassa B osassa. Komissio toimitti hakemuksen sekä asiakirja-aineiston jäsenvaltioiden käyttöön.
            
         
               (2)
            
            
               Hakemukseen sisältyvä asiakirja-aineisto osoittaa, että kyseisen rehun nimenomainen koostumus täyttää aiotun erityisen ravitsemuksellisen tarkoituksen eikä vaikuta haitallisesti eläinten terveyteen, ihmisten terveyteen, ympäristöön eikä eläinten hyvinvointiin. Hakemus on näin ollen pätevä, ja erityinen ravitsemuksellinen tarkoitus ”nivelten aineenvaihdunnan tukeminen nivelrikon yhteydessä” olisi lisättävä koirien ja kissojen osalta aiottujen käyttötarkoitusten luetteloon.
            
         
               (3)
            
            
               Direktiiviä 2008/38/EY olisi sen vuoksi muutettava.
            
         
               (4)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eivätkä Euroopan parlamentti ja neuvosto ole vastustaneet niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan direktiivin 2008/38/EY liite I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä marraskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 229, 1.9.2009, s. 1.
   
      (2)  EUVL L 62, 6.3.2008, s. 9.
   
      LIITE
      Lisätään direktiivin 2008/38/EY liitteessä I olevaan B osaan seuraava rivi erityistä ravitsemuksellista tarkoitusta ”Ihon toiminnan tukeminen ihotautien ja liiallisen karvanlähdön yhteydessä” käsittelevän rivin ja erityistä ravitsemuksellista tarkoitusta ”Poikimahalvausriskin vähentäminen” käsittelevän rivin väliin:
      
         
                     Erityinen ravitsemuksellinen tarkoitus
                  
                  
                     Tärkeimmät ravitsemukselliset ominaisuudet
                  
                  
                     Eläinlaji tai -ryhmä
                  
                  
                     Merkinnöissä ilmoitettavat tiedot
                  
                  
                     Suositeltava käyttöaika
                  
                  
                     Muut tiedot
                  
               
                     ”Nivelten aineenvaihdunnan tukeminen nivelrikon yhteydessä
                  
                  
                     Koirat:
                     
                                  
                              
                              
                                 Kuiva-aineessa kaikkien omega-3-rasvahappojen vähimmäispitoisuus 3,3 % ja eikosapentaeenihapon (EPA) vähimmäispitoisuus 0,38 %
                              
                           
                                  
                              
                              
                                 Riittävä E-vitamiinipitoisuus
                              
                           Kissat:
                     
                                  
                              
                              
                                 Kuiva-aineessa kaikkien omega-3-rasvahappojen vähimmäispitoisuus 1,2 % ja dokosaheksaeenihapon (DHA) vähimmäispitoisuus 0,28 %
                              
                           
                                  
                              
                              
                                 Nostettu metioniini- ja mangaanipitoisuus
                              
                           
                                  
                              
                              
                                 Riittävä E-vitamiinipitoisuus
                              
                           
                  
                     Koirat ja kissat
                  
                  
                     Koirat:
                     
                                 —
                              
                              
                                 Omega-3-rasvahappojen kokonaispitoisuus
                              
                           
                                 —
                              
                              
                                 EPA:n kokonaispitoisuus
                              
                           
                                 —
                              
                              
                                 E-vitamiinin kokonaispitoisuus
                              
                           Kissat:
                     
                                 —
                              
                              
                                 Omega-3-rasvahappojen kokonaispitoisuus
                              
                           
                                 —
                              
                              
                                 DHA:n kokonaispitoisuus
                              
                           
                                 —
                              
                              
                                 Metioniinin kokonaispitoisuus
                              
                           
                                 —
                              
                              
                                 Mangaanin kokonaispitoisuus
                              
                           
                                 —
                              
                              
                                 E-vitamiinin kokonaispitoisuus
                              
                           
                  
                     Aluksi enintään 3 kuukautta
                  
                  
                     Suositetaan eläinlääkärin lausunnon pyytämistä ennen käyttöä tai käyttöajan pidentämistä.”